
บทคัดย่อ
             โครงงานนี้มีจุดมุ่งหมายเพื่อพัฒนาแผ่นแปะตรวจวัดระดับน้ำตาลจากเหงื่อ โดยอาศัยหลักการการทำ ปฏิกิริยาเคมีระหว่างเอนไซม์ Glucose Oxidase และสารเปลี่ยนสี Tetramethylbenzidine ซึ่ง จะทำปฏิกิริยา กับกลูโคสในเหงื่อและเกิดการเปลี่ยนสีผ่านการสร้าง Hydrogen peroxide โดยการ เปลี่ยนสีนี้สามารถใช้เป็นตัวบ่งชี้ระดับน้ำตาลในร่างกายได้โดยไม่ต้องเจาะเลือด โครงงานมีวัตถุประสงค์หลัก 3 ข้อ ได้แก่ (1) เพื่อพัฒนาแผ่นแปะตรวจวัดระดับน้ำตาลจาก เหงื่อ โดยใช้ เอนไซม์ Glucose Oxidase และ Tetramethylbenzidine เป็นสารเปลี่ยนสี และ (2) เพื่อศึกษาปฏิกิริยาระหว่าง สารเปลี่ยนสี Tetramethylbenzidine กับ Hydrogen peroxide ซึ่งได้มาจาก Glucose Oxidase การศึกษานี้ดำเนินการโดยการเตรียมแผ่นแปะด้วยการเคลือบเอนไซม์ Glucose Oxidase และสาร Tetramethylbenzidine จากนั้นทดสอบกับสารละลายเหงื่อจำลองที่มีความเข้มข้นของ กลูโคสที่ต่างกัน เพื่อ สังเกตการเปลี่ยนสีที่เกิดขึ้น ผลการทดลองแสดงให้เห็นว่าแผ่นแปะที่พัฒนาขึ้น สามารถตอบสนองต่อระดับกลูโคส ในเหงื่อได้อย่างชัดเจน โดยมีการเปลี่ยนสีที่สอดคล้องกับความ เข้มข้นของน้ำตาลในตัวอย่างทดสอบ อีกทั้งยัง สามารถวัดค่าได้ใกล้เคียงกับค่ามาตรฐานที่ได้จากสาร Hydrogen peroxide มาตรฐาน สรุปได้ว่าแผ่นแปะตรวจวัดระดับน้ำตาลจากเหงื่อที่พัฒนาขึ้นนี้ สามารถใช้เป็นเครื่องมือทางเลือกในการตรวจวัดระดับน้ำตาลในร่างกายได้ 

1. บทนำ
ปัจจุบันโรคเบาหวาน เป็นโรคเรื้อรังที่ไม่ติดต่อ ซึ่งนับวันจะยิ่งเพิ่มความรุนแรงมากขึ้น เป็นปัญหาทาง สาธารณสุขระดับโลกและระดับประเทศไทยจะเห็นได้จากข้อมูลขององค์การอนามัยโลก (WHO) ค.ศ. 2003 พบว่าทั่วโลกมีผู้ป่วยด้วยโรคเบาหวาน จำนวน 171 ล้านคน และคาดว่าใน ปี ค.ศ. 2030 จำนวนผู้ป่วยเบาหวาน ทั่วโลกจะสูง ถึง 366 ล้านคน (Wild, et al.2004) โรคเบาหวานเป็นโรคเรื้อรังที่มีอุบัติการณ์เพิ่มมากขึ้นเรื่อย ๆ ตามอายุ สาเหตุการเกิดโรคเบาหวาน เกิดได้หลายปัจจัยที่่สำคัญ คือ สาเหตุจากกรรมพันธุ์ และความอ้วน ปัจจัยเสริมที่ทำให้เสี่ยงต่อการเป็นโรคเบาหวานมากขึ้นได้แก่ผู้ที่มีภาวะความดันโลหิตสูง ไขมันในเส้นเลือดสูง การใช้ยาสเตียรอยด์อย่างไม่ถูกวิธี การละเลยต่อภาวการณ์เป็นโรคเบาหวาน ไม่ไปรักษา หรือรักษาไม่ถูกวิธี การดูแลตนเองไม่เหมาะสมด้านต่างๆ เช่น การรับประทานอาหาร การออกกำลังกาย การใช้ยาการรักษาต่อเนื่องจะส่งผล ทำให้มีภาวะแทรกซ้อนตามมา ได้แก่ โรคหัวใจและหลอดเลือด โรคไต เบาหวานขึ้นตา แผลที่เท้า ต้องใช้ เวลา รักษาที่ต่อเนื่อง และยาวนาน นับเป็นปัญหาสำคัญด้านสาธารณสุขทั่วโลกในปัจจุบัน รวมทั้งประเทศไทย (สุปรียา เสียงดัง, 2560) ซึ่งแสดงให้เห็นว่าโรคนี้เป็นปัญหาสุขภาพที่ต้องได้รับความใส่ใจอย่างเร่งด่วน การตรวจวัดระดับน้ำตาลในเลือดเป็นสิ่งสำคัญสำหรับผู้ป่วยเบาหวาน เนื่องจากช่วยให้สามารถติดตาม ระดับน้ำตาลและควบคุมโรคได้อย่างมีประสิทธิภาพ โดยในปัจจุบันวิธีที่ใช้กันอย่างแพร่หลายคือการเจาะเลือดเพื่อ นำมาตรวจวิเคราะห์ อย่างไรก็ตามจากการสังเกตที่ผ่านมาพบว่าผู้ป่วย ไม่สามารถควบคุมระดับน้ำตาลให้ได้ตาม เกณฑ์ การรักษาและบ่อยครั้งแพทย์ผู้้รักษาส่งต่อผู้้ป่วยให้ รับการประเมินการตรวจระดับน้ำตาลในเลือดด้วย ตนเองซ้ำกับพยาบาลผู้มีความชำนาญเฉพาะด้าน โรคเบาหวาน ซึ่งพบว่าผู้ป่วยมีการประเมิน การตรวจระดับ น้ำตาลในเลือดด้วยตนเอง ไม่ถูกต้อง เช่น การไม่เลือกเจาะเลือดที่ปลายนิ้ว รวมทั้งไม่ทราบระดับการตั้งความลึก ของเข็มที่ใช้ เจาะเลือด ลืมวิธีการตรวจระดับน้ำตาลในเลือด(น้ำเพชร สายบัวทอง,สิริรัตน์ ลีลาจรัส,2564) นอกจากนี้ยังมีความเสี่ยงต่อการติดเชื้อและต้องใช้อุปกรณ์เฉพาะ เช่น เข็มเจาะเลือดและแถบทดสอบ ด้วยเหตุนี้ทางคณะผู้จัดทำจึงได้มีการพัฒนาเทคโนโลยีการตรวจวัดระดับน้ำตาลโดยไม่ต้องเจาะเลือด ซึ่ง เป็นทางเลือกที่สะดวกและลดความเจ็บปวดให้กับผู้ป่วยได้ และอีกหนึ่งทางเลือกที่น่าสนใจ คือ การตรวจวัดระดับ น้ำตาลจากเหงื่อ โดยจากงานวิจัย ได้กล่าวว่า ระดับกลูโคสในเหงื่อมีความสัมพันธ์กับระดับกลูโคสในเลือด โดยเฉพาะภายใต้เงื่อนไขควบคุม เช่น ขณะทำกิจกรรมหรือหลังการรับประทานอาหาร นักวิจัยสามารถตรวจวัด การเปลี่ยนแปลงของกลูโคสในเหงื่อที่แปรผันตามระดับกลูโคสในเลือดได้แบบเรียลไทม์ด้วยเซ็นเซอร์สวมใส่ ซึ่ง ยืนยันศักยภาพของเหงื่อในฐานะตัวชี้วัดระดับน้ำตาลในร่างกายได้อย่างแม่นยำ (Gao et al., 2016) 

2. วิธีการดำเนินงาน
    2.1 ขั้นตอนการเตรียมสารละลายจำลองเหงื่อ   
การเตรียมสารละลายเหงื่อจำลองดัดแปลงจากวิธีการของ Liu et al. (2019–2020) โดยชั่งโซเดียมคลอไรด์ (NaCl) 0.25 กรัม โพแทสเซียมคลอไรด์ (KCl) 0.05 กรัม กรดแลกติก (Lactic acid) 0.01 กรัม และยูเรีย (Urea) 0.10 กรัม จากนั้นละลายสารทั้งหมดในน้ำกลั่นปริมาตร 500 mL และคนให้เป็นเนื้อเดียวกัน ก่อนแบ่งสารละลายเหงื่อจำลองลงในบีกเกอร์ขนาด 100 mL จำนวน 6 ใบ ใบละ 100 mL จากนั้นเติมกลูโคส (Glucose) ลงในสารละลายเหงื่อจำลองแต่ละบีกเกอร์ให้มีความเข้มข้นสุดท้ายเท่ากับ 0.06, 0.08, 0.12, 0.16, 0.18 และ 0.20 mM ตามลำดับ พร้อมทั้งเตรียมสารละลายเหงื่อจำลองที่ไม่เติมกลูโคสอีก 1 ชุด เพื่อใช้เป็นสารละลายควบคุม (blank) โดยความเข้มข้นของกลูโคสในเหงื่อจำลองดัดแปลงจากรายงานของ Elena V. Karpova et al. (2019)

    2.2 ขั้นตอนการเตรียมสารตรวจวัดระดับน้ำตาล  
การเตรียมสารละลายบัฟเฟอร์ สารละลายเอนไซม์ และสารละลาย TMB ดัดแปลงจากวิธีการของ Yuye Chen et al. (2019) โดยเริ่มจากการเตรียมสารละลายอะซิเตตบัฟเฟอร์ (Acetate buffer) ด้วยการละลาย Sodium acetate 0.027 กรัม ในน้ำกลั่น และปรับปริมาตรเป็น 80 mL จากนั้นปรับค่า pH ของสารละลายให้เท่ากับ 3.6 โดยเติม Acetic acid และตรวจวัดค่าด้วยเครื่องวัด pH (pH meter) จากนั้นเตรียมสารละลายฟอสเฟตบัฟเฟอร์ (Phosphate buffer) เตรียมโดยละลาย Sodium dihydrogen phosphate (NaH2PO4) 1.38 กรัม ในน้ำกลั่นและปรับปริมาตรเป็น 100 mL จากนั้นเติม Disodium hydrogen phosphate (Na2HPO4) เพื่อปรับค่า pH ของสารละลายให้เท่ากับ 7.0 โดยตรวจวัดด้วยเครื่องวัด pH ต่อมาเตรียมสารละลายเอนไซม์ Papain เตรียมโดยละลาย Papain 0.10 กรัม ในสารละลายอะซิเตตบัฟเฟอร์ปริมาตร 1 mL เพื่อเตรียมเป็นสารละลายตั้งต้น (Papain stock solution) จากนั้นนำสารละลายตั้งต้นปริมาตร 100 µL ไปเจือจางด้วยสารละลายอะซิเตตบัฟเฟอร์จนมีปริมาตรรวม 10 mL เพื่อให้ได้สารละลาย Papain ความเข้มข้น 1 mg/mL จากนั้นเตรียมสารละลาย 3,3′,5,5′-Tetramethylbenzidine (TMB) เตรียมโดยละลาย 3,3′,5,5′-Tetramethylbenzidine (TMB) 0.012 กรัม ในเอทานอลปริมาตร 10 mL และคนจนละลายเป็นเนื้อเดียวกัน จากนั้นเตรียมสารละลายเอนไซม์ Glucose oxidase (GOx) เตรียมโดยละลาย Glucose oxidase (GOx) 0.30 กรัม ในสารละลายฟอสเฟตบัฟเฟอร์ปริมาตร 10 mL เพื่อใช้ในการทดลองต่อไป

    2.3 ขั้นตอนการบ่มปฏิกิริยาระหว่างสารละลายเหงื่อจำลองกับเอนไซม์ Glucose Oxidase เพื่อให้เกิด Hydrogen peroxide ในอุณหภูมิที่เหมาะสม
สารละลายเอนไซม์ Glucose Oxidase ที่เตรียมไว้ปริมาตร 1 mL ถูกผสมกับสารละลายเหงื่อจำลองที่มีกลูโคสความเข้มข้นแตกต่างกัน ได้แก่ 0.06, 0.08, 0.12, 0.16, 0.18 และ 0.20 mM ปริมาตร         1 mL ในหลอดทดลองแต่ละหลอด จากนั้นนำหลอดทดลองทั้งหมดไปบ่มในอ่างควบคุมอุณหภูมิที่ 37 องศาเซลเซียส เป็นเวลา 40 นาที เพื่อให้เอนไซม์ Glucose Oxidase ทำปฏิกิริยากับกลูโคสและเกิดไฮโดรเจนเปอร์ออกไซด์ (Hydrogen peroxide, H₂O₂) ก่อนนำสารละลายที่ได้ไปใช้ในการทดสอบการเปลี่ยนสีในขั้นตอนถัดไป

    2.4 ขั้นตอนการทดสอบการเปลี่ยนสี
หลังจากบ่มสารละลายผสมที่อุณหภูมิ 37 องศาเซลเซียสจนครบเวลาที่กำหนดแล้ว เติมสารละลายอะซิเตตบัฟเฟอร์ปริมาตร 6.94 mL สารละลาย TMB ปริมาตร 0.78 mL และสารละลาย Papain ปริมาตร 780 µL ลงในหลอดทดลอง จากนั้นผสมสารละลายให้เป็นเนื้อเดียวกันและนำหลอดทดลองไปบ่มในอ่างควบคุมอุณหภูมิที่ 40 องศาเซลเซียส เป็นเวลา 40 นาที เพื่อให้เกิดปฏิกิริยาการเปลี่ยนสี เมื่อครบเวลาบ่ม นำหลอดทดลองไปหยุดปฏิกิริยาโดยแช่ในอ่างน้ำเย็นเป็นเวลา 10 นาที แล้วนำมาวางไว้ที่อุณหภูมิห้องจนไม่มีไอน้ำเกาะรอบหลอดทดลอง ก่อนนำไปวิเคราะห์ผลในขั้นตอนถัดไป

    2.5 ขั้นตอนการขึ้นรูปไฮโดรเจล
การเตรียมแผ่นไฮโดรเจลดัดแปลงจากวิธีการของชนกสุดา (2567) โดยเริ่มจากเตรียมสารละลายพอลิไวนิลแอลกอฮอล์ (Polyvinyl alcohol; PVA) ความเข้มข้น 19% (w/v) ในน้ำกลั่นปริมาตร 100 mL และกวนสารละลายที่อุณหภูมิ 100 องศาเซลเซียสจนละลายเป็นเนื้อเดียวกัน จากนั้นพักสารละลายไว้ที่อุณหภูมิห้องจนเย็นลง แล้วเตรียมสารละลายไคโตซาน (Chitosan) ความเข้มข้น 3% (w/v) ในสารละลายกรดแอซิติกความเข้มข้น 1% (v/v) ปริมาตร 50 mL ก่อนเทสารละลายไคโตซานลงในสารละลาย PVA และกวนให้เข้ากันจนได้สารละลายผสมที่เป็นเนื้อเดียวกันจากนั้นเทสารละลายผสมลงในแม่พิมพ์ และนำไปอบที่อุณหภูมิ 50 องศาเซลเซียสจนได้แผ่นไฮโดรเจลแห้ง เมื่อแผ่นไฮโดรเจลแห้งสมบูรณ์แล้ว จึงเคลือบสารตรวจวัดระดับน้ำตาลที่เตรียมไว้ลงบนแผ่นไฮโดรเจล เพื่อใช้เป็นแผ่นตรวจวัดระดับน้ำตาลสำหรับการทดลองในขั้นตอนถัดไป

    2.6 การทดสอบการทำงานของแผ่นแปะ
	ทำการหยดสารละลายเหงื่อจำลองที่มีความเข้มข้นของกลูโคสแตกต่างกันลงบนแผ่นไฮโดรเจลที่เคลือบสารตรวจวัดระดับน้ำตาล จากนั้นสังเกตและบันทึกการเปลี่ยนแปลงของสีที่เกิดขึ้น เพื่อนำผลที่ได้ไปใช้ในการวิเคราะห์ความสัมพันธ์ระหว่างความเข้มข้นของกลูโคสกับการตอบสนองของแผ่นตรวจวัดในขั้นตอนถัดไป

3.ผลการทดลอง

3.1 ผลการทำปฏิกิริยาระหว่างสารตรวจวัดกับน้ำตาลกลูโคสในสารละลายเหงื่อจำลอง

[image: ]รูปที่ 1 แผนภูมิเส้นสเปกตรัมการดูดกลืนแสง (UV–Vis) ของสารตัวอย่างในช่วงความยาวคลื่น 500–800 นาโนเมตร ที่ความเข้มข้นแตกต่างกัน (0.06–0.20 mM)
ผลการทดลองจากกราฟ แสดงให้เห็นว่าค่าการดูดกลืนแสงสูงสุด (absorbance maximum) ปรากฏ ในช่วงประมาณ 650–670 นาโนเมตร ซึ่งเมื่อพิจารณาที่ความยาวคลื่นดังกล่าว พบว่าค่าการ ดูดกลืนแสงมีค่า เพิ่มขึ้นตามความเข้มข้นของสารอย่างชัดเจน โดยสารที่มีความเข้มข้น 0.20 mM ให้ค่า การดูดกลืนแสงสูงสุด ในขณะที่ความเข้มข้น 0.06 mM ให้ค่าการดูดกลืนแสงต่ำสุด 16 ทำให้เห็นว่าเมื่อกลูโคสมีความเข้มข้นสูงขึ้น สีที่เกิดขึ้นจะมีความเข้มมากขึ้น ผลการทดลองดังกล่าวแสดงให้เห็นถึงความสัมพันธ์เชิงบวกระหว่างความเข้มข้นของกลูโคสกับความเข้มของสีที่เกิดจากปฏิกิริยา








3.2 ผลการทดสอบประสิทธิภาพของแผ่นแปะในการตรวจวัดระดับน้ำตาล

ตารางที่ 1 ตารางผลการทำปฏิกิริยาระหว่างสารเปลี่ยนสีกับน้ำตาลกลูโคสในสารละลายจำลองเหงื่อ
	ความเข้มข้นของ Glucose ใน เหงื่อจำลอง (mM)
	สีที่เปลี่ยนไปของแผ่นแปะ

จากการทดลองพบว่า เมื่อหยดสารละลายเหงื่อจำลองที่มีกลูโคสความเข้มข้น 0.06, 0.08, 0.12, 0.16, 0.18 และ 0.20 mM ลงบนแผ่นแปะตรวจวัดระดับน้ำตาล จะเกิดการเปลี่ยนแปลงของสีจากไม่มีสีเป็นสีน้ำเงิน ผลการทดลองนี้แสดงให้เห็นว่าแผ่นแปะตรวจวัดที่พัฒนาขึ้นสามารถตอบสนองต่อระดับกลูโคสในเหงื่อได้ อย่างชัดเจน ทั้งในด้านความเข้มของสีและความรวดเร็วในการเปลี่ยนสี ซึ่งมีความสัมพันธ์เชิงบวกกับความเข้มข้น ของกลูโคส แสดงให้เห็นถึงศักยภาพของแผ่นแปะในการนำไปประยุกต์ใช้เป็นอุปกรณ์ตรวจวัดระดับน้ำตาลจากเหงื่อได้

4. สรุปผลและอภิปรายผล
    4.1 อภิปรายผลการทดลอง	
การเปลี่ยนแปลงของสีที่เกิดขึ้นทั้งในสารละลายและบนแผ่นแปะมีความสัมพันธ์กับระดับความเข้มข้น ของกลูโคสที่เติมเข้าไปอย่างชัดเจน ซึ่งสอดคล้องกับกลไกของปฏิกิริยาทางเคมี โดยเอนไซม์ Glucose Oxidase และ Papain จะทำหน้าที่เร่งปฏิกิริยาการเปลี่ยนกลูโคสให้เกิด Hydrogen peroxide (H₂O₂) จากนั้น H₂O₂ จะ กระตุ้นปฏิกิริยาออกซิเดชันของสาร Tetramethylbenzidine ส่งผลให้เกิดสารที่มีสีน้ำเงิน ซึ่งสามารถใช้เป็นตัว บ่งชี้ระดับของกลูโคสได้ อย่างไรก็ตาม จากการทดลองใช้งานบนแผ่นแปะจริงพบข้อจำกัดบางประการ ได้แก่ ความ หนาและลักษณะของวัสดุพื้นผิวของแผ่นแปะอาจบดบังสีที่เกิดขึ้น ทำให้การสังเกตสีทำได้ยากในบางระดับความ เข้มข้น นอกจากนี้ ปัจจัยด้านสิ่งแวดล้อม เช่น ความชื้นและอุณหภูมิ อาจส่งผลต่อการแพร่ของสารละลายและ ความเสถียรของเอนไซม์ รวมถึงการกระจายตัวของสารบนพื้นผิวแผ่นแปะที่อาจไม่สม่ำเสมอ อีกทั้งความแตกต่าง ในการรับรู้สีของผู้ใช้งานแต่ละบุคคลอาจส่งผลต่อความแม่นยำของการประเมินผลด้วยการมองเห็นด้วยตาเปล่า

    4.2 สรุปผลการทดลอง
จากการดำเนินการทดลองพบว่า สารตรวจวัดที่พัฒนาขึ้นสามารถตอบสนองต่อระดับความเข้มข้นของ กลูโคสในสารละลายเหงื่อจำลองได้อย่างชัดเจน เมื่อเติมสารละลายกลูโคสที่มีความเข้มข้นต่างกันลงในสารตรวจวัด จะเกิดการเปลี่ยนแปลงของสีจากไม่มีสีเป็นสีน้ำเงิน ซึ่งเป็นผลมาจากปฏิกิริยาระหว่างเอนไซม์ Glucose Oxidase และ Papain กับการเปลี่ยนสี Tetramethylbenzidine (TMB) ความเข้มของสีที่เกิดขึ้นมีความสัมพันธ์โดยตรงกับ ความเข้มข้นของกลูโคส กล่าวคือ เมื่อความเข้มข้นของกลูโคสเพิ่มขึ้น ความเข้มของสีที่ปรากฏทั้งในสารละลายและ บนแผ่นแปะจะเพิ่มขึ้นตามลำดับ ผลการทดลองดังกล่าวแสดงให้เห็นว่าแผ่นแปะตรวจวัดที่พัฒนาขึ้นมีศักยภาพใน การทำหน้าที่เป็นอุปกรณ์สำหรับตรวจวัดระดับกลูโคสในเหงื่อได้จริง และสามารถนำไปประยุกต์ใช้ในการตรวจวัด ระดับน้ำตาลแบบไม่ต้องเจาะเลือดได้ในอนาคต

